Pärlmutter

**Pärlmutter** (saksa keelest *Perlmutter*, ladinakeelsest nimetusest *mater perlarum*) on limuste (karpide, paljude tigude, mõne peajalgse) koja sisemine, mantliga külgnev ja mantliepiteeli eritatud kiht.

### Koostis
Pärlmutter koosneb põhiliselt aragoniidist (91%), orgaanilisest ainest konhiinist (4%) ja veest. Valguskiirte murdumise ja peegeldumise tõttu konhiinikihtidega vahelduvates väga õhukestes aragoniidikihtides helkleb pärlmutri pind vikerkaarevärviliselt ja läigib.

### Leidumine looduses
Pärlmutrit saadakse peamiselt pärlikarpide (*Pteria*, *Pinctada*), ebapärlikarbi (*Margaritifera*), jõekarbi (*Unio*), rannakarbi (*Mytilus*) ja mitme mereteo, nt vurrteo (*Turbo*), kuhikkodalase (*Trochus*) ja merikõrva (*Haliotis*) kojast. Pärlmutrikihtidest koosnev ümar moodustis on pärl.

Väljasurnud limuste (ammoniitide) fossiilidel säilinud pärlmutrikihti nimetatakse ammoliidiks.


Pilt:Pinctada margaritifera MHNT.CON.2002.893.jpg|Pärlikarp *Pinctada margaritifera* pärliga
Pilt:Shell of Haliotis.JPG|Merikõrva (*Haliotis*) karbi sisekülg
Pilt:A Nautilus macromphalus shell inside.jpg|Laevukese (*Nautilus macromphalus*) koda pikilõikes
Pilt:Perlmutt.jpg|Pärlmutrikiht juurast pärit ammoniidi fossiilil
Pilt:Mother of pearl.jpg|Lihvitud pärlmutripalad


## Kasutamine
Lihvitud ja poleeritud pärlikarbid on Polüneesia rahvaste kultuuris kasutusel olnud maksevahendina.

Vikerkaarvärvilise helgi tõttu on pärlmutrit juba ammustest aegadest kasutatud kaunistamiseks, näiteks panustehnikas tahvlid sisearhitektuuris, intarsia- ja marketriimööbel, pärlmutterpanused ehetel,  kultusesemetel, muusikariistadel ja muudel tarbeasjadel, nagu laekad, kellad, söögiriistad või relvad, pärlmutrist lõigatud lehvikuliistud, helmed, ehteripatsid ja nööbid.

Muusikariistade viimistluses on pärlmutter tänapäevalgi kasutatav materjal. Näiteid:
* Kreeka ja Lähis-Ida näppepillid, nagu buzuki, lautolaadne *[[baglamas]]* ja  *[[ud]]*, on traditsiooniliselt kaunistatud pärlmutriga, levinumad kohad on kõlaava ümbrus, sõrmlaud ja tagakülg.
* Akordioni või kontsertiina küljed on sageli kaetud pärlmutriga.
* Kitarride ja muude keelpillide sõrmlaud võib olla kas tervikuna kaunistatud pärlmutterpanustehnikas (inglise keeles *inlays*) või varustatud ümmarguste märkidega keele teatud pikkuste kohal.
* Poogenpillide poogna konn on enamasti varustatud ümmarguse pärlmutterkaunistusega (silmaga).
* Kõrgekvaliteedilistel saksofonidel, aga ka trompetitel ja muudel vaskpuhkpillidel on klapid kaetud pärlmutterketastega.

Kaaviari tõstmise lusikas võib olla valmistatud metalli asemel pärlmutrist, sest ei muuda toiduga kokku puutudes selle maitset.

## Pildid

Pilt:Ile Salomon Pendentif MHNT ETH AC SL 23 Roquemaurel.jpg|Graveeringuga kaunistatud pärlmutrist ripats Saalomoni saartelt, esi- ja tagakülg. Kogutud 1838, Toulouse'i muuseum
Pilt:Fan MET 69.142.4 CP2.jpg|Pärlmutterliistudega pitslehvik Belgiast, 19. sajand
Pilt:Louvre Objets d&#039;art Moyen Age Fibule polylobée mérovingienne Humbécourt 04012019.jpg|Merovingi kuldpross pärlmutterkaunistusega. 7. sajand, Louvre
Pilt:Istanbul.Topkapi046.jpg|Pärlmuttermosaiigiga seinatahvel Topkapi palees Istanbulis
Pilt:WLA vanda Gujarat Mother of pearl basin.jpg|Pärlmuttermosaiigiga kaetud kauss, India, 16.-17. sajand, Victoria ja Alberti muuseum
Pilt:Flügelretabel Perlmutt Augsburg um 1520.jpg|Miniatuurne puidust retaabel pärlmutterreljeefidega, 16. sajand, Augsburg
Pilt:Button MET 51.47.1523–.1547.jpg|Pärlmutternööpe 19. sajandist
Pilt:Caviar Course.jpg|Kaaviarikauss ja -lusikas


## Viited